**United Fruit Company** bila je američka kompanija osnovana 1899. koja se bavila uzgojem i prodajem banana.
Nakon spajanja sa holdingom AMK, Johna Morrella od 1970 posluje pod imenom **United Brands** a od 1990. pod imenom Chiquita.

Historija
---------

Kompaniju United Fruit su osnovali 1899. Minor Copper Keith, Andrew Preston i Lorenzo Dow Baker, koji su se i dotad bavili uzgojem i prodajem banana po Karipskim otocima, Centralnoj Americi i Kolumbiji i njihovom prodajom u Sjedinjenim Američkim Državama.

Ključni čovjek kompanije bio je Minor Copper Keith, koji je počeo kupovati plantaže banana i graditi željezničke pruge po Kostariki još od 1872. 
On je 1884. sklopio je ugovor sa kostarikanskom vladom o financiranju nacionalnog duga i izgradnji oko 80 dodatnih km pruga. Zauzvrat je dobio puna prava na te pruge na 99 godina, kao i 325,000 hektara netaknute zemlje, oslobođene poreza na 20 godina.

United Fruit Company je na samom startu kapitalizirana sa preko 11 miliona dolara. Nakon što je do 1930. pokupovala preko 20 konkurentskih firmi, kompanija je povećala svoj kapital na 215 miliona dolara, što ju je učinilo najvećim poslodavcem u Centralnoj Americi. 
Od samog osnivanja kompanije, tadašnje latinoameričke vlade stavile su joj na raspolaganje goleme površine džungle koje je United Fruit iskrčio i na njima podigao plantaže banana, koje je povezao željeznicom sa lukama koje podigao. 
Da bi ih transportirao osnovao je vlastitu trgovačku mornaricu poznatu kao Velika bijela flota, koja je u to vrijeme bila jedna od najvećih privatnih mornarica.

Istovremeno sa proizvodnjom kompanija je organizirala reklamne kampanje kako bi popularizirala konzumaciju banana po Sjevernoj Americi i Evropi.

United Fruit je na svom početku teško eskploatirao radnike na svojim plantažama, a da bi se širio nije se ustručavao korupcije i pritiske na centralnoameričke vlade koje su zbog tog i zvali **Banana-državama**.

Zbog tog su United Fruit u latinoameričkim novinama nazivali **el pulpo** (hobotnica).

Najveći primjer pritiska je Gvatemala, u kojoj je tadašnji predsjednik Jacobo Árbenz, početkom 1950-ih pokrenuo agrarnu reformu, sa ciljem da oduzme zemlju kompaniji i podjeliti je siromašnim seljacima. 
United Fruit je bio ogorčen tom reformom, i pokrenuo kampanju da uvjeri Vladu Sjedinjenih Američkih Država da je Arbenz komunistički diktator. Kako su 1950-e bile doba Hladnog rata, a uz to su i brojni tadašnji funkcioneri imali dionice United Fruita, među njima i 
predsjednik Eisenhower to joj je i uspjelo. U strahu za vlastiti život Árbenz je podnio ostavku.

Ali to nije zadovoljilo United Fruit, ona je željela da Gvatamala postane primjer za sve druge, koji bi se osudili suprostaviti kompaniji. Uz pomoć Centralne obavještajne agencije organizirali su milicije u Hondurasu koje su upale u Gvatemalu i pobjedile gotovo razoružanu gvatemalsku vojsku. Vođa honduraških milicija Castillo Armas postao je predsjednik Gvatemale. On je za svog mandata vratio kompaniji svu konfisciranu imovinu, iako je bio čista marioneta u američkim medijima je hvaljen kao spasioc nacije.

Svoju lošu sliku kompanija je pokušala popraviti programom prenosa vlasništva na individualne proizvođače, kojima je davala povoljne kredite i tehnološku pomoć.

Izvori
------

1. 1 2  „*United Fruit Company*" (engleska). Encyclopædia Britannica. Pristupljeno 17.2.2023.
2. 1 2  „*Chronology*" (engleski). United fruit historical society. Pristupljeno 17.2.2023.
3. 1 2 3 4 5 6 7  „*Chiquita Brands International, Inc.*" (engleska). Encyclopædia Britannica. Pristupljeno 17.2.2023.
4. ↑  „United Fruit Company" (hrvatski). Hrvatska enciklopedija LZMK. Pristupljeno 17.2.2023.
5. 1 2 3   Lindsey Morey. „Blood For Bananas: United Fruit’s Central American Empire" (engleski). Washington State University. Pristupljeno 17.2.2023.

Vanjske veze
------------

***United Fruit Company*** na Wikimedijinoj ostavi

* *United Fruit Company* (`sh`)
* *United Fruit Company* na portalu Encyclopædia Britannica (`en`)